Kamu bisa jelasin ke aku soal Carlos Tévez dalam bahasa jawa?

Carlos Alberto Tévez (terlahir Carlos Alberto Martínez, ) ya iku juru main bal-balan sing asalé saka Argentina sing main minangka striker kanggo Manchester City ing Liga Primer Inggris lan .

Tévez miwiti karir minangka juru main yunior ing All Boys lan Boca Juniors. Panjenengané uga naté main kanggo Boca Juniors, Corinthians, West Ham United, lan Manchester United F.C. sadurungé gabung karo Manchester City F.C.. Tévez wes kaping telu kapilih minangka Pemain Paling Apik Amérika Kidul (2003, 2004, 2005). Panjenengané lan Dimitar Berbatov dadi topskor Liga Utama Inggris mangsa 2010-11 kanthi nggawe 20 gol. Tévez éntuk medhali emas nalika main ing timnas Argentina U23 ing Olimpiade Athena 2004. Panjenengané wes main kanggo timnas senior Argentina wiwit taun 2004.

Tévez lair kanthi jeneng Carlos Alberto Martínez. Wong tuwané ngganti jeneng mburiné, sing dadi jeneng ibuké, nalika kadadéan konflik antarané All Boys lan Boca Juniors.  Panjenengane kerep uga dijeluk Carlitos. Tévez duwé tilas luka bakar sing njalar saka kuping pérangan tengen tekan dadané, sing diéntukaké amarga kecelakaan kesiram banyu umep nalika isih cilik. Panjenengané nolak tawaran kanggo ngilangaké tilas luka mau kanthi operasi plastik déning pihak Boca Junior.